ევრობასკეტი 2011

ევროპის საკალათბურთო ჩემპიონატი 2011, ან უბრალოდ ევრობასკეტი 2011 — კონტინენტის რიგით 37-ე ჩემპიონატი, რომელიც გამართა „ფიბა ევროპამ“. შეჯიბრს მასპინძლობდა ლიეტუვა, რომელმაც უკვე მეორედ უმასპინძლა ამ ტურნირს, თუმცა პირველად დამოუკიდებლობის აღდგენის შემდეგ (1990 წელი). ლიეტუვამ ევროპის ჩემპიონატს პირველად უმასპინძლა 1939 წელს. ევრობასკეტი 2011-ის გამარჯვებული ესპანეთის ეროვნული საკალათბურთო ნაკრები გახდა. ორი საუკეთესო ნაკრები, ესპანეთი და საფრანგეთი, პირდაპირ მოხვდა 2012 წლის ზაფხულის ოლიმპიურ თამაშებზე. ლოგოს შესაქმნელად გამოცხადებული იყო საჯარო კონკურსი, რომლის ფარგლებშიც შეიქმნა 49 დიზაინის ლოგო, ხოლო მათგან 3 საუკეთესო გაიგზავნა ფიბა ევროპაში, რათა გამოევლინათ გამარჯვებული. გამარჯვებული ლოგოს ავტორია კესტუტის კოირა. ევრობასკეტი 2011-ის ლოგოს ოფიციალური პრეზენტაცია გაიმართა 2009 წელს ციდო არენაზე, პანევეჟისში, ლიტვის კალათბურთის ფედერაციის თასის ფინალზე. უკანა ფონზე გამოსახულია გედიმინის სვეტები. ჯგუფური ეტაპის მატჩები ჩატარდა ოთხ არენაზე, ესენია: ალიტუს არენა, შიაულიაი არენა, ციდო არენა პანევეჟისში და შვიტურიო არენა კლაიპედაში. მეორე რაუნდის მატჩები ჩატარდა სიმენს არენაზე დედაქალაქ ვილნიუსში, ხოლო პლეი-ოფის ყველა თამაში ჟალგირის არენაზე კაუნასში. თავდაპირველი გადაწყვეტილებით ევრობასკეტი 2011-ში მონაწილეობა უნდა მიეღო 16 ნაკრებს, მაგრამ 2010 წლის 5 სექტემბერს სტამბოლში ფიბა ევროპამ მიიღო გადაწყვეტილება, რომ ტურნირში მონაწილეობას 16-ის ნაცვლად 24 ნაკრები მიიღებდა. ლიეტუვამ ავტომატურად მოიპოვა საგზური, როგორც მასპინძელმა ქვეყანამ, 9 ქვეყანა 2010 წლის მსოფლიო ჩემპიონატის შედეგების მიხედვით მოხვდა, 12-მა ქვეყანამ საკვალიფიკაციო ეტაპის დაძლევით მოიპოვა საგზური, ხოლო დარჩენილი ორი საგზურისთვის კი სამი ევროპული ნაკრები იბრძოდა 2011 წლის აგვისტოში, ანუ საკვალიფიკაციო ეტაპის მონაწილე 15 ნაკრებიდან მხოლოდ ერთი ვერ მოხვდა ევრობასკეტი 2011-ზე. მთავარი სტატია: ევრობასკეტი 2011 კვალიფიკაცია. მთავარი სტატია: ევრობასკეტი 2011 შემადგენლობები. კენჭისყრის ცერემონია გაიმართა 2011 წლის 30 იანვარს ლიტვის ეროვნული დრამის თეატრში, ვილნიუსში. კენჭისყრის შედეგად უნდა შემდგარიყო 4 ჯგუფი: A, B, C, და D. თითოეულ ჯგუფში 6 ნაკრები მოხვდებოდა. საღამოს მასპინძლები იყვნენ იურგიტა იურკუტედა ვიტაუტას რუმშასი. ჯგუფებში მოხვედრილი ნაკრებების გამოვლენაში მონაწილეობას იღებდნენ კალათბურთის ყველა დროის ვარსკვლავები: სტასის სტონკუსი, მოდესტას პაულაუსკასი, დინო მენეგინი, სერგეიუს იოვაიშა, ალექსანდრე ვოლკოვი და არვიდას საბონისი. კენჭისყრით გადაწყდა, რომ A ჯგუფის თამაშები გაიმართებოდა პანევეჟისში, B ჯგუფის შიაულიაიში, C ჯგუფის ალიტუსში და D ჯგუფის კლაიპედაში. მთავარი სტატია: ევრობასკეტი 2011 ჯგუფი A. მდებარეობა: პანევეჟისი მთავარი სტატია: ევრობასკეტი 2011 ჯგუფი B. მდებარეობა: შიაულიაი მთავარი სტატია: ევრობასკეტი 2011 ჯგუფი C. მდებარეობა: ალიტუსი მთავარი სტატია: ევრობასკეტი 2011 ჯგუფი D. მდებარეობა: კლაიპედა მთავარი სტატია: ევრობასკეტი 2011 ჯგუფი E. მდებარეობა: ვილნიუსი მთავარი სტატია: ევრობასკეტი 2011 ჯგუფი F. მდებარეობა: ვილნიუსი მთავარი სტატია: ევრობასკეტი 2011 პლეი-ოფი. ყველა დარჩენილი მატჩის მდებარეობა: ჟალგირის არენა, კაუნასი მე-5 ადგილი მთავარი სტატია: ევრობასკეტი 2011 ფინალი. ↑ Another masterpiece for MVP "La Bomba".. დაარქივებულია ორიგინალიდან — 2012-07-31. ციტირების თარიღი: 2012-05-10. ↑ ევრობასკეტი 2011-ში 24 ნაკრები მიიღებს მონაწილეობას ↑ შვიდმა ქვეყანამ მოიპოვა ევრობასკეტის საგზური ↑ ჯგუფი A. დაარქივებულია ორიგინალიდან — 2011-01-05. ციტირების თარიღი: 2011-06-19. ↑ ჯგუფი B. დაარქივებულია ორიგინალიდან — 2011-01-05. ციტირების თარიღი: 2011-06-19. ↑ ჯგუფი C. დაარქივებულია ორიგინალიდან — 2011-01-05. ციტირების თარიღი: 2011-06-19. ↑ ჯგუფი D. დაარქივებულია ორიგინალიდან — 2011-01-05. ციტირების თარიღი: 2011-06-19. ↑ ჯგუფი E. დაარქივებულია ორიგინალიდან — 2011-01-05. ციტირების თარიღი: 2011-06-19. ↑ ჯგუფი F. დაარქივებულია ორიგინალიდან — 2011-01-05. ციტირების თარიღი: 2011-06-19. ↑ პლეი-ოფი. დაარქივებულია ორიგინალიდან — 2011-01-05. ციტირების თარიღი: 2011-06-19. ფიბა ევროპის ოფიციალური საიტი სიახლეები ევრობასკეტი 2011-ის შესახებ